பைரோபேனைட்டு

பைரோபேனைட்டு (Pyrophanite) என்பது MnTiO3  என்ற மூலக்கூற்று வாய்ப்பாட்டால் விவரிக்கப்படும் ஒரு மாங்கனீசு தைட்டானியம் ஆக்சைடு கனிம்மாகும்.. இது இல்மனைட்டு வகை கனிமக் குழுவில் ஓர் உறுப்பினர் ஆகும். அடர் சிவப்பு நிறம் முதல் கரும் பச்சை நிறம் வரையிலான வண்ணங்களில் காணப்படும் இக்கனிமம் முக்கோண அமைப்பில் படிகமாகிறது. 

சுவீடன் நாட்டில் 1890 ஆம் ஆண்டு பிலிப்சிடாடு நகராட்சியிலுள்ள ஆர்சிடிகன் சுரங்கத்தில் பைரோபேனைட்டு முதன் முதலில் கண்டறியப்பட்டது. அடர் சிவப்பாக நெருப்பைப் போல தோற்றமளிக்கிறது என்பதை மையமாக வைத்து கிரேக்க மொழியில் இதற்கு பைரோபேனைட்டு எனப் பெயரிடப்பட்டுள்ளது.   

பிரதானமாக மாங்கனீசு படிவுகளில் வளருருமாற்றத்திற்கு உட்பட்டு பின்னர் இது தோன்றுகிறது. கிரானைட்டு, ஆம்பிபோலைட்டு, செர்பண்டினைட்டு போன்ற படிவுகளிலும் சில இடங்களில் இது காணப்படுகிறது. இல்மனைட்டு, கால்சைட்டு, கெயிகிலைட்டு, ஏமடைட்டு, சிபைனெல், காக்னைட்டு, குரோமைட்டு, மேக்னடைட்டும் கானோபைலைட்டு, மேங்கனோபைலைட்டு, எண்டிரிக்சைட்டு, கார்னெட் போன்ற கனிமங்களுடன் சேர்ந்து பைரோபேனைட்டு கனிமம் காணப்படுகிறது<ref name=HBM/.

மேற்கோள்கள் 

ஆக்சைடு கனிமங்கள்
மாங்கனீசு(II) கனிமங்கள்
தைட்டானியம் கனிமங்கள்
முக்கோணவமைப்புக் கனிமங்கள்